קרולינה למקה

קרולינה למקה בע"מ (Carolina Lemke) היא חברה פרטית ישראלית העוסקת במכירה של משקפי שמש הנמכרים תחת המותג "קרולינה למקה ברלין". החברה היא חברה בת של "קסטרו מודל". חברת בת של קבוצת הודיס (ביחד עם אורבניקה).

היסטוריה
החברה נוסדה בשנת 2010 על ידי יוסי גביזון, שגם ניהל אותה. החברה קרויה על שם בת זוגו, קרולינה למקה, המעצבת את המשקפיים המיוצרים עבור החברה. מוצרי החברה מיוצרים עבורה בסין. החברה הקימה רשת של חנויות למכירת משקפי שמש, כחלק מ"קבוצת הודיס" הכוללת את הרשתות הודיס, קרולינה למקה, אורבניקה, טופ טן, ואקססוריז. רשת קרולינה למקה זכתה לפרסום רב לאחר שהדוגמנית בר רפאלי, הייתה לפרזנטורית של החברה, ושכחלק מהחוזה נכנסה כשותפה בחברה ורכשה 5% ממניותיה.

באוגוסט 2016 רכשה חברת קסטרו מודל 26.4% מקבוצת הודיס תמורת 100 מיליון ש"ח, עם אופציה להגדלת החזקתה ל-50%. במחצית הראשונה של 2016 היו לרשת "קרולינה למקה" 73 חנויות ודוכנים בקניונים בישראל ו-4 בחו"ל. במחצית זו היו לרשת הכנסות של 68.8 מיליון ש"ח ורווח נקי של 9.3 מיליון ש"ח.

ביוני 2018 השלימה קסטרו רכישת 100% מקבוצת הודיס, בעסקה של חילופי מניות.

לקידום המכירות של "קרולינה למקה" בארצות הברית נחתם הסכם בין "קסטרו מודל" לקים קרדשיאן, לפיו קרדשיאן תהיה פרזנטורית של "קרולינה למקה" לצידה של בר רפאלי. הקשר עם קים קרדשיאן הסתיים בשלהי חודש נובמבר 2019.

קישורים חיצוניים

הערות שוליים

רשתות שיווק בישראל
מותגי משקפיים
בר רפאלי
ישראל: חברות שהוקמו ב-2010